**ZAVOD ZA HITNU MEDICINU**

**LIČKO-SENJSKE ŽUPANIJE**

Gospić, Vile Velebita 15

UPRAVNO VIJEĆE

KLASA: 112-02/23-01/12

URBROJ: 2125/76-05-23-01

Gospić, 3. svibnja 2023.

Na temelju članka 21. Statuta Zavoda za hitnu medicinu Ličko-senjske županije (KLASA: 023-08/17-01/01, URBROJ: 2125/76-17-06 od 11. siječnja 2017. godine, Odluka o izmjenama i dopunama Statuta Zavoda za hitnu medicinu Ličko-senjske županije od 24. srpnja 2020. godine, KLASA: 023-01/20-01/20, URBROJ: 2125/76-20-03), a sukladno Odluci o zabrani novog zapošljavanja službenika i namještenika u javnim službama („Narodne novine“, br. 35/22), Upravno vijeće Zavoda za hitnu medicinu Ličko–senjske županije na 24. sjednici, održanoj 3. svibnja 2023. godine, donijelo je

**O D L U K U**

**o davanju suglasnosti za zapošljavanje**

**I.**

Upravno vijeće daje suglasnost ravnateljici za zapošljavanje **četiri (4)** **prvostupnika sestrinstva ili** **medicinske sestre/tehničara na neodređeno vrijeme**.

II.

Prvostupnike sestrinstva ili medicinske sestre/tehničare je potrebno zaposliti radi zamjene za radnike koji su u svim ispostavama Zavoda privremeno odsutni s radnog mjesta radi korištenja godišnjeg odmora, plaćenog dopusta, rodiljnog/roditeljskog dopusta, privremene nesposobnosti za rad, specijalističkog usavršavanja prvostupnika sestrinstva i dr.

Kako bi se osiguralo funkcioniranje timova sukladno Mreži hitne medicine („Narodne novine“, br. 49/16, 67/17) i članku 13. Pravilnika o minimalnim uvjetima u pogledu prostora, radnika i medicinsko-tehničke opreme za obavljanje djelatnosti hitne medicine („Narodne novine“, br. 71/16), postoji potreba popunjavanja navedenih radnih mjesta.

**III.**

Ova Odluka bit će dostavljena Ministarstvu zdravstva i Ličko-senjskoj županiji radi dobivanja prethodne suglasnosti za zapošljavanje.

**IV.**

Za popunu radnog mjesta iz točke II. ove Odluke, a po dobivenim suglasnostima iz točke III. ove Odluke, Zavod će raspisati javni natječaj.

Obrazloženje

Hitna medicinska služba se organizira 0-24 sata, 365 dana u godini, te u svakom trenutku svi timovi moraju biti popunjeni odnosno zamjena za privremeno odsutnog radnika mora odmah biti osigurana. Do sada su se zamjene za radnike Zavoda koji su privremeno odsutni s radnog mjesta radi korištenja godišnjeg odmora, plaćenog dopusta, rodiljnog/roditeljskog dopusta, privremene nesposobnosti za rad i dr. osiguravale sklapanjem ugovora o radu na određeno vrijeme, no s obzirom na ograničenja koja postavlja novi zakon o radu vezano za zapošljavanje na određeno vrijeme, a da nam radnici i dalje trebaju, potrebno je četiri prvostupnika sestrinstva ili med. sestre/tehničara zaposliti na neodređeno vrijeme, radi zamjene za privremeno odsutne radnike u svim ispostavama Zavoda.

PREDSJEDNICA:

Tomislava Jurković, mag. act. soc.